Vi er vilde med genbrug. Især når det lugter af retro og nostalgi. Og så går nordjyderne heller ikke af vejen for at spare penge og gøre en god handel. Det oplever Nordjyllands største bagagerumsmarked

På dyrskuepladsen i Aalborg er der bagagerumsmarked en gang om måneden, og det går kort og godt ud på at fylde bilen op med de ting og sager, man alligevel aldrig bruger, og sælge det hele fra bagagerummet. Og det er blevet voldsomt populært at købe brugt. Genbrugstrenden løber i tråd med trenden omkring madspild, og det at tænke bæredygtigt. - Vi oplever, der er kommet en retrobølge, hvor det er blevet hot at gå i genbrugsbutikker og gå til bagagerumsmarkedet. Vi her helt klart mærket en stigende interesse. Da vi startede, havde vi 32 stadeholdere, i dag har vi 300, og vi har et hav af gæster, siger arrangøren bag bagagerumsmarkedet, Ole S. Rask.